NaiveNeuron/SloPal huggingface dataset:
Viskupič, Marián, poslanec NR SR (2022-09-28):
... podporovať, takže toto by mňa zase zaujímalo. Ďakujem pekne za všetky
Blanár, Juraj, podpredseda NR SR (2021-02-04):
Pán poslanec, poprosím všetkých o pozornosť ešte. Na faktické poznámky bude reagovať pani poslankyňa Jana Žitňanská. Pán poslanec Richard Nemec, ospravedlňujem sa, vám nemôžem udeliť slovo, pretože ste sa prihlásili po termíne. Takže, pani Jana Žitňanská, nech sa páči.
Bugár, Béla, doterajší podpredseda NR SR (2012-04-04):
Jozef Mikloško.
Ďuriš Nicholsonová, Lucia, podpredsedníčka NR SR (2017-05-16):
Na vaše vystúpenie, pán poslanec Beblavý, chcú zareagovať dvaja páni poslanci s faktickou poznámkou. Končím možnosť prihlásiť sa s faktickou poznámkou. Pán poslanec Baránik, nech sa páči.
Bugár, Béla, poslanec NR SR (2012-10-30):
Ďakujem za slovo. Pán poslanec Poliačik, nezdá sa vám, že ste urazili veriacich ľudí? Mňa osobne ste urazili. Ako môžte také niečo tvrdiť: keby tu sedel pán Ježiš Kristus, že by hlasoval za tento zákon?! (Reakcia poslanca.) Viete, čo by urobil? Zobral by bič, čo už raz urobil podľa Biblie. Vy ste citovali dokonca Bibliu, toto vaše tvrdenie fakticky ste hneď aj vyvrátili, lebo ste hovorili, že v Biblii homosexualita, vás citujem: „Homosexualita je chápaná ako necnostné správanie sa.“ A vy si myslíte, že pán Ježiš Kristus by podporoval necnostné správanie sa? Pán kolega, ten problém alebo vôbec tá otázka, ktorú tu už druhý deň diskutujeme, z tej otázky vy robíte problém. Ja poznám pár, homosexuálny pár, len nedávno som sa dozvedel, že žijú spolu a že sú homosexuáli a dvadsať rokov, ale to sú ľudia, ktorí nepotrebujú vyzývavo to dať najavo každému. A pritom hovoria, že nepotrebujú taký zákon. Ak potrebujú, aby ten druhý napríklad mohol dediť, tak idú, samozrejme, za notárom a píšu závet, ak potrebujú, aby ten druhý mohol v jeho mene konať, tak idú za notárom a, samozrejme, napíšu splnomocnenie. Takže, pán kolega, to, čo ste tu aj teraz, aj včera, ešte predpokladám, že aj budúci týždeň budete robiť, to je len pár ľudí. Vy a pár ľudí robíte z malého problému veľký problém. Dva dni nič iné nerobíme, len vaše témy rozoberáme a oveľa dôležitejšie nám stoja. Takže neurážajte aspoň tých, ktorí veria, keď ste neveriaci.
J. Rusnák, poslanec: (2005-07-06):
Vrátim sa k tomu, čo je mi blízke z pohľadu výboru, ktorý riadim, a to je verejné obstarávanie. Vy ste predložili taký návrh novely, ale my sme povedali, že to treba urobiť komplexne, a oznamujem vám, že i spolu s vaším podpredsedom Vážnym na tom zodpovedne robíme a bude takýto vládny návrh zákona. Čiže máme na tom spoločný záujem. A tým chcem povedať, že veci, ktoré sú prospešné, dokážeme robiť bez ohľadu na tričká. Takže jednoducho si myslím, že všetko tu nie je zlé, len by sme sa mali viacej počúvať, a nie šíriť rôzne demagogické polopravdy. Ďakujem pekne.
Dej, Dávid, poslanec NR SR (2024-01-24):
Ďakujem pekne za slovo. A, pani Števulová, vám ďakujem veľmi pekne za váš prejav. Chcel by som sa teda venovať tej časti, kde si hovorila, že treba komunikovať, o čom ten Trestný zákon je, ta keď aj teda nekomunikujú koaliční poslanci s nami, tak teda by mohli aspoň minimálne so svojimi voličmi. A mňa, keď si to aj toto spomínala, tak som tak celkom rozmýšľal nad tým, že ako by táto komunikácia s ich voličmi a voličkami vyzerala. Ja si to ani neviem úplne predstaviť, že ak by mali naozaj hovoriť pravdu, o čom tento Trestný zákon je, že by ľudia s týmto súhlasili. A takisto mi úplne nejde do hlavy, že či vôbec tí koaliční poslanci a poslankyne vedia, o čom tento Trestný zákon je, pretože oni v konečnom dôsledku budú musieť tento Trestný zákon odhlasovať a následne asi aj vysvetľovať. A mňa mrzí, tak ako si aj spomínala tie reedukačné centrá, že jednoducho tu neriešime naozaj skutočné priority, ale riešime tu veci, ktoré sa dotýkajú pár desiatok ľudí, ktorí sú blízki SMER-u – SD. Ja si myslím, že keby v tých reedukačných centrách mali svojich ľudí, tak by to možno bola väčšia priorita, ale jednoducho, bohužiaľ, ľudia blízki koaličnej strane najsilnejšej sú v štádiu trestných stíhaní a toto potrebujú riešiť, len preto v skrátenom legislatívnom konaní, ako si správne poukázala na tie zákonom stanovené podmienky, to nespĺňa, teda chcú to riešiť len preto, aby si zaručili beztrestnosť. A mňa to veľmi mrzí, lebo ako to tu už bolo viackrát spomenuté, toto dobehne nielen ich, ale dobehne to celú našu spoločnosť, pretože v každej normálnej krajine, ak sa teda má teda prijať nejaký zákon, má byť riadne prerokovaný v medzirezortnom pripomienkovom konaní a snažíme sa prijať najlepší zákon, ktorý pomôže ľuďom, a nieže zhorší bezpečnostnú situáciu na Slovensku. Ďakujem pekne.
Burian, Jozef, poslanec NR SR (2010-11-04):
Ďakujem pekne, pán predsedajúci. Veľmi krátko. Pán Fořt, aspoň ste mi potvrdili to, že to férové prostredie, ktoré vytvorila Ficova vláda, bolo dobré a tým, že vlastne vytvorila rovnaké podmienky pre banky, aj pre podnikateľskú oblasť. Ja si myslím, že počkáme si na to, akým spôsobom bude riešiť Európska komisia ďalší vývoj a ja budem veľmi, veľmi sledovať a možno tieto vzletné reči, ktoré sa dnes rozprávajú, budete si veľmi, veľmi ťažko ospravedlňovať alebo ťažko vysvetľovať do budúcna. Ja si myslím, že takisto ako to bolo pred voľbami s ochranným valom a tak ďalej. Pokiaľ sa týka pani Tkáčovej, no pani Tkáčová, potom asi máte veľmi krátku pamäť. To riešenie toho moratória na platenie poplatkov ste práve vy podporili a vašou zásluhou to vlastne prešlo ako SDKÚ. Takže ja by som bol veľmi rád, aby ste sa rozpamätali na to, za čo hlasujete a za čo nie. Čiže je to, skôr by som povedal, váš problém, ktorý ste si možno nadrobili a ja si veľmi dobre pamätám ešte to hlasovanie, ktoré bolo v predchádzajúcom období. Pokiaľ sa týka Clintona, ja by som mohol dosť dlho o tom rozprávať a možno, určite Clinton nie je socialista, je to demokrat a v každom prípade to, čo zaviedol, je otázka toho, akým spôsobom potom komerčné banky, to by som povedal, do absurdity doviedli. Pokiaľ sa týka ten jánošíkovský systém, ja som kritizoval DPH z pohľadu zvýšenia, ale kritizoval som to z pohľadu aj tej klauzuly, toho dočasného zastavenia vojsk, tzv. na tie, do roku, keď bude prvýkrát 3-percentná hladina dodržaná. Ja si myslím, že to je tak zle urobené, že ešte horšie som nevidel návrh zákona, lebo to je politické rozhodnutie, nie ekonomické rozhodnutie. Pánovi Matovičovi radšej by som povedal, že radšej by mal čítať z monitora, to by bolo asi podľa mňa, rozumnejšie, efektívnejšie a lepšie, lebo to, čo povedal, to je tak zhluk takých nezmyslov, že ťažko na ne odpovedať.
Hlina, Alojz, poslanec NR SR (2013-09-06):
Doplňte tam to ustanovenie.
Pellegrini, Peter, predseda NR SR (2015-09-18):
Prezentujme sa a hlasujme o návrhu spravodajcu. (Hlasovanie.) Prítomných 123 poslancov, za hlasovalo 121 poslancov, zdržali sa 2. Konštatujem, že Národná rada pridelila návrh zákona výborom, určila gestorský výbor aj lehoty. Pristúpime teraz k hlasovaniu o bode 14 programu. Je to prvé čítanie o vládnom návrhu zákona o štátnej pomoci (tlač 1645). Pani poslankyňa Hufková, poprosím vás, aby ste ako spravodajkyňa uviedli hlasovanie k tomuto bodu. [Hlasovanie o vládnom návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) , tlač 1645.]
Kollár Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 128 poslancov, za 68, proti 27, zdržalo sa 32, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2012-10-30):
Faktické poznámky: páni poslanci Kvasnička, Droba, Přidal a pani podpredsedníčka Jurinová. Končím možnosť sa prihlásiť. Pán poslanec Kvasnička.
Záborská, Anna, poslankyňa NR SR (2022-09-20):
Vážený pán predseda, vážené panie poslankyne, páni poslanci, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k uvedenému návrhu zákona, tlač č. 1110. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu. Ďakujem pekne.
Pčolinský, Peter, podpredseda NR SR (2023-02-08):
Reakcia? Pán poslanec Kučera, chcete? Nech sa páči. Reakcia na faktické poznámky.
Šimečka, Michal, podpredseda NR SR (2024-09-10):
S reakciou na faktické, pani poslankyňa Kosová, nech sa páči.
P. Hrušovský, podpredseda NR SR: (2001-12-04):
návrh vlády Slovenskej republiky na vymenovanie viceguvernéra Národnej banky Slovenska, ktorý prerokúvame ako tlač 1270. Prosím pána podpredsedu vlády, aby návrh odôvodnil a uviedol.
T. Mikuš, poslanec: (2010-06-10):
Čo sa týka riadenia dažďovej vody a zvyšovania zádržnej schopnosti územia, zádržnej schopnosti vody, je to z drvivej väčšiny úloha, ktorú má plniť ministerstvo pôdohospodárstva, pričom má ju plniť dlhé roky. Ako ju plní, môžeme sa pozrieť na to, ako sú posadené, povedzme, kukurica alebo iné obilniny na svahoch. Takže myslím si, že to je úloha tých, ktorí tam sedeli a dlhodobo sa tým mali zaoberať. Čo sa týka krízového fondu. Nuž neviem, či je to tajomstvo, ale v jednom samosprávnom kraji na Slovensku takýto fond existuje a existuje dva roky. Ale môžem vám povedať, že nikoho to nezaujímalo v časoch, keď bolo relatívne dobre. Viete, ak chce človek niečo vyriešiť seriózne, tak nemôže začať robiť, povedzme, protipožiarne opatrenia, keď mu horí dom. To musí robiť v kľude. Čiže je to celospoločenská úloha a treba aby sa ňou zaoberala nielen vláda, to by bolo príliš jednoduché. Ale máme tu samosprávne orgány, ktoré musia cítiť potrebu viesť občanov k spolupatričnosti, k súdržnosti, a teda k snahe v dobrých časoch odkladať si, aby sme mohli pomôcť tým, ktorí sa dostanú do ťažkej situácie. Chcem povedať len jedno, príklad máme, príklad funguje, nie je jednoduché niečo takéto dať dokopy. A zároveň hovorím, nie, páni, to nie je len otázka vláda, to je otázka všetkých, ktorí pôsobia vo verejných funkciách či už miestnej samospráve alebo v územnej samospráve. Ďakujem.
Pellegrini, Peter, predseda NR SR (2015-05-13):
Tak potom budeme musieť prerušiť rokovanie.
Mazurek, Milan, poslanec NR SR (2023-06-15):
Miro, rovnako ako si povedal, treba do týchto ľudí jednoducho biť a ukazovať celému národu, celému Slovensku, všetkým občanom Slovenskej republiky, čo vlastne títo ľudia chcú a chystajú. Tí ľudia vyhlásili vojnu obyvateľom Slovenskej republiky, vyhlásili vojnu vidieku. Chcú premeniť Slovensko na akýsi skanzen, kde sa nebude dať normálne žiť a pomaly každá lúka bude nejakým super európskym významným územím, na ktorom sa nebude môcť robiť prakticky nič. Ani chovať dobytok, ani kosiť túto lúku. Všade nájdu nejakého chrobáčika alebo si tam vymyslia nejakého vtáka a povedia, že je to skrátka územie, ktoré musíme vyhlásiť za európsky významné. Bez ohľadu na to, že zasahuje priamo do vlastníckych práv obyvateľov Slovenskej republiky. Títo ľudia sa neštítia šliapať dokonca ešte aj po ústavných právach obyvateľov Slovenskej republiky. Brať im ich pozemky, rozhodovať o ich poľnohospodárskej, lesnej pôde, o ich lúkach, o ich pasienkoch. Je to neuveriteľná drzosť a hanebný čin. A ukazuje to, čo je Zuzana Čaputová a táto jej teroristická vláda zač. Pohŕdajú ľuďmi, pohŕdajú vidiekom, pohŕdajú ľuďmi, ktorí chcú žiť tradičný, normálny spôsob života. A mňa sa všetky takéto politiky zásadne dotýkajú. Ja som toto doslova alergický, pretože žijem na vidieku, mám to tam rád, páči sa mi, keď môžem z okna vidieť, ako sa kravy a ovce prechádzajú po poliach, po lúkach, a vadí mi, keď príde niekto a povie, že tak ako to robili naši predkovia po generácie, to nie je správne, ale že nejaký pipík v Európskej komisii alebo nejaký ekoteroristický fanatik na Budajovom ministerstve to vie lepšie a že tieto územia sú zrazu územia európskeho významu a že sa tam jednoducho nemôže hospodáriť, že sa tam nemôže robiť vôbec nič. Chcú zničiť potravinovú sebestačnosť Slovenskej republiky. Chcú zničiť malých gazdov, malých farmárov, chcú zničiť producentov potravín, chcú z nás urobiť závislú kolóniu Bruselu, a my to nesmieme za žiadnych okolností dovoliť a po voľbách celé to teroristické ministerstvo vykopať.
Pellegrini, Peter, predseda NR SR (2015-12-15):
Ďakujem veľmi pekne. Otváram rozpravu k tomuto bodu. Konštatujem, že som dostal dve písomné prihlášky, za klub SMER – sociálna demokracia pán Róbert Madej a potom pán poslanec Hlina. Ako prvý vystúpi pán poslanec Madej. (Ruch v sále.) Poprosím, kolegyne, kolegovia, o kľud v rokovacej sále, aby sme mohli efektívne pokračovať v rozprave.
Mičovský, Ján, poslanec NR SR (2014-09-18):
Ďakujem za slovo. Ďakujem Richard, ty si mi pripomenul teraz v Žiline jednu moju osobnú skúsenosť, nie tak dávno, keď práve v Žiline končil pochod, ktorý začal v Osvienčime a skončil v Žiline kvôli tomu, že dvaja Slováci, Vrba a Wetzler, pred 70 rokmi prešli strastiplnú cestu, ktorá bola veľmi objavná v tom, že to boli prví ľudia, ktorí dokázali priniesť na svetlo božie ohavnosti, ktoré sa diali v koncentračných táboroch. A týmto by som chcel možno aj pripomenúť, že v rámci aj práve pôdy Ústavu pamäti národa by bolo veľmi dobré, keby sme zdôrazňovali tento moment, že máme vo svojich dejinách tak významných dvoch ľudí, ktorí urobili tak obrovský záslužný čin. A mňa trocha zarazilo na tom pochode, ktorý som absolvoval za týždeň, 130 kilometrov z Osvienčimu až do Žiliny, že bola tam prevaha iných národností. Bol tam Američan, Ukrajinec, Poliaci, Česi, niežeby sme tam Slováci chýbali, ale zdalo sa mi, že tých iných národností tam bolo summa summarum asi o niečo viac. Možno aj to je jeden taký rukolapný dôvod v dôkaz toho, že to, čo všetko ešte pred nami stojí, čo musíme vykonať, a verím, že vďaka aj pracovníkom Ústavu pamäti národa vykonávame, že ešte veľmi dôležité, že históriu nemáme ešte prežitú, a preto je veľmi správne, že dnes obraciame túto správu takým pozitívnym spôsobom, z mnohých pohľadu nie je to správa o dávnej histórii, je to správa pre našu prítomnosť a pre našu budúcnosť. Ďakujem pekne.
Pellegrini, Peter, predseda NR SR (2015-02-10):
Áno, nech sa páči.
P. Paška, predseda NR SR: (2009-06-30):
Poprosím teraz pána poslanca Pelegriniho, ktorý uvedie v druhom čítaní hlasovanie o vládnom návrhu zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 1140). Upozorňujem, že sme stále v skrátenom legislatívnom konaní.
Figeľ, Ján, podpredseda NR SR (2012-12-12):
Ďakujeme pekne, pán poslanec, aj my. Ďalším vystupujúcim v rozprave, ale nevidím ho v sále, je pán Igor Matovič. Takže stráca poradie. V poradí ďalší je Ľubomír Želiezka. Nech sa páči, pane.
M. Hort, podpredseda NR SR: (2010-02-02):
Otváram rozpravu o tomto bode programu. Pýtam sa, či sa niekto z poslancov hlási do rozpravy. Konštatujem, že nikto. Vyhlasujem rozpravu za skončenú. Prerušujem rokovanie o tomto bode programu a takisto budeme hlasovať o 17.00 hodine. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1371 a návrh na jeho pridelenie na prerokovanie výborom je v rozhodnutí č. 1413. Prosím teraz ministra zdravotníctva Slovenskej republiky Richarda Rašiho, aby vládny návrh zákona uviedol. Nech sa páči.
Gašpar, Tibor, podpredseda NR SR (2024-09-13):
Ďalší s faktickou poznámkou, pán poslanec Krúpa.
A. Belousovová, podpredsedníčka NR SR: (2009-12-02):
Otváram všeobecnú rozpravu, do ktorej som nedostala písomné prihlášky. Chce sa niekto ústne prihlásiť? Ústne sa prihlásil pán poslanec Slafkovský. Končím možnosť prihlásiť sa do rozpravy ústne. Pán poslanec Slafkovský, máte slovo.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-11-04):
Ďakujem pekne. Čo sa týka D3, začnem od konca tej otázky. Tam je v najbližšom výhľade pokračovanie vo výstavbe od Čadce smerom na sever Čadca – Bukov – Svrčinovec s prepojením na Českú republiku. A nedávno sme zahájili intenzívnu diskusiu aj s poľskými partnermi o spojení, ktoré je za Skalitým smerom na Zvardoň na poľskej strane, pretože aj jedno aj druhé je veľmi dôležité aj medzinárodne, ale regionálne už či tým myslím žilinský kraj alebo celkovo jednotlivé časti kraja, hlavne v tomto prípade Kysuce. D3 je súčasťou zámerov, aj keď prioritou a myslím, že aj verejnou alebo takou celospoločenskou, zostáva D1. Čo sa týka financovania, ja som tie čísla povedal práve preto, lebo ich mám pred sebou ako kombináciu európskych a štátnych prostriedkov. Ide o prípravu na rozhodnutia, ktoré súvisia so zdrojmi, ktoré máme a zároveň s istou realokáciou zdrojov, o ktorej rokujeme za účasti viacerých rezortov a predsedníčky vlády. Aj včera, áno v stredu, bolo takéto rokovanie na Úrade vlády. Považujem ho za časť odpovede na vašu otázku, ktorú nechcem predbiehať, ale dosiahnuť, aby sme mohli reálne potvrdiť zabezpečenie týchto úsekov financiami v podstate z kohézneho fondu a zo štrukturálnych fondov alebo fondu pre štrukturálny, pre regionálny rozvoj Európskej únie. Nechcem hovoriť veľa o číslach, ale mám tu detailný prehľad všetkých úsekov v najbližšej dobe v kombinácii európskych zdrojov a štátnych tak, aby mohli byť realizované v horizonte najbližších štyroch rokov s tým, že samozrejme výstavba pôjde aj ďalej a rokovania o budúcom, budúcej podobe kohéznej politiky únie, a tým pádom aj do istej miery finančného rámca 2014 až 2020, práve teraz sa rozbiehajú aj za účasti Slovenskej republiky. Ak chcete, ešte dobehnem tie čísla, len aby bolo jasné, v akom pomere a v akom rozsahu sú plánované prostriedky na jednotlivé úseky na tej D1. Ostatné by som tu teraz nerozvíjal, lebo ani tak otázka nebola postavená. Teda D1 Jánovce – Jablonov je 228 plus 182 štátnych, teda európske a štátne. Hubová – Ivachnová 296 európskych, 236 slovenských, Dubná Skala – Turany 145 európskych, 115 slovenských, Fričovce – Svinia 120 plus 96, Turany – Hubová 406 plus 324, Budimír – Bidovce 142 plus 113. A Prešov západ – juh 209 plus 167.To je celé, stále je diaľnica D1. A ešte rokujeme s koncesionárom o tzv. žilinskej diaľnici, o ktorej ako župan toho kraja, viete tiež dosť. Ďakujem pekne.
Kondrót, Maroš, poslanec NR SR (2012-11-07):
Ďalej, pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch a v gestorskom výbore ihneď.
Pellegrini, Peter, predseda NR SR (2015-02-04):
Pán poslanec, chcem sa Vás spýtať...
Laššáková, Jana, podpredsedníčka NR SR (2012-12-11):
Pani poslankyňa Vášáryová, nech sa páči.
Zmajkovičová, Renáta, podpredsedníčka NR SR (2012-06-26):
Ďakujem. Do rozpravy som nedostala žiadne písomné prihlášky. Pýtam sa, či sa chce niekto prihlásiť do rozpravy ústne? Traja poslanci. Uzatváram možnosť prihlásiť sa ústne do rozpravy. Nech sa páči, pán poslanec Hlina.
Horecký, Ján, poslanec NR SR (2023-11-16):
Ďakujem za slovo. Pán poslanec Tankó komentoval vo svojom príspevku možnosť vytvárania príležitostí zamestnávania, zamestnania sa Rómov, aj tých s nízkou kvalifikáciou. Hľadal som, poviem, že márne, v programovom vyhlásení vlády nevyhnutné medzirezortné riešenie tohto problému a, samozrejme, v 21. storočí absolútne absurdné a neakceptovateľné situácie Rómov v osadách. Toto riešenie musí byť medzirezortné, pretože ľudia, či už sú to z majority alebo z minority, Rómovia, každý proste potrebuje, ak sa chce začleniť do spoločnosti, prácu, potrebuje zdravotnú starostlivosť, potrebuje starostlivosť o deti, to znamená školstvo, a potrebuje tiež aj mať jednoducho kde bývať. No také, takéto medzirezortné aktivity, ktorých som bol osobne svedkom, som v PVV nenašiel. O to viac mi je ľúto, že človek, ktorý bol nositeľom takejto aktivity, splnomocnenec Janko Hero, bol bez náhrady na prvom zasadnutí vlády odvolaný. Tento muž spolu s ľuďmi, ktorým ležal úprimne na srdci osud Rómov, spolu so starostami niektorých obcí, firmami, ktoré zamestnávajú Rómov a pomáhajú im z osád dostať sa do civilizovaného spôsobu života, starajú sa o ich deti, ktorí im poskytujú zdravotnú starostlivosť, aj inú starostlivosť cez práve mimovládne organizácie, tak títo ľudia, ktorí sa dali dokopy, aby spoločne riešili multirezortne životnú situáciu, neakceptovateľnú, Rómov, nenachádzam v PVV-čku pokračovanie týchto aktivít. Bolo mi cťou práve pána poslanca Viliama Tankóa oceňovať ako minister školstva v Národnom tenisovom centre medzi športovcami roka a je mi cťou, že som jeho kolegom v parlamente. (Potlesk.)
Bagačka, Michal, poslanec NR SR (2015-07-03):
Ďalej budeme hlasovať o pozmeňujúcom návrhu pána poslanca Beblavého, ktorý požiadal hlasovať osobitne o jednotlivých bodoch svojho pozmeňujúceho návrhu. Prosím, dajte hlasovať o prvom bode pozmeňujúceho návrhu pána poslanca Beblavého.
Vančo, Branislav, poslanec NR SR (2023-12-15):
Ďakujem za slovo, pán predsedajúci. Pán kolega Gröhling, ďakujem veľmi pekne za veľmi fundované a užitočné vystúpenie v rozprave. Ja chcem povedať, že sa s vami zhodujem tak v podstate vo všetkom, čo ste povedali, ale to, čo považujem za najdôležitejšie a najkľúčovejšie, je odkaz, že nie ďalšie ministerstvo, ale transparentné pravidlá prerozdeľovania peňazí do športu naozaj pomôžu športu, pretože pri novom ministerstve, kde ani v tejto chvíli nevieme, aké budú náklady, čo tiež považujem za obrovskú chybu, nehovoriac o tom, že dôvodová správa hovorí o tom, že teda žiadny dopad na verejné financie to mať nebude, keď sa zriadi takéto ministerstvo, čo je úplne, úplne absurdné tvrdenie. No ale každopádne namiesto toho, aby išli peniaze do športu priamo, tak pôjdu na limuzíny, budovy, úradníkov a rôzne iné veci, režijné, režijné náklady a tieto peniaze potom budú chýbať priamo v športe. Tých peňazí teda pre šport bude menej a to len kvôli tomu, že jedna koaličná strana potrebuje získať nové ministerstvo, ďalšie ministerstvo, ďalšiu trafiku a zároveň ovládnuť túto, túto agendu, dostať ju pod kontrolou politizáciou, ktorú vidíme teda aj v iných inštitúciách, o ktorých sme hovorili v predchádzajúcich hodinách. No a posledná, posledná vec. Ja absolútne nerozumiem, prečo spájate šport a cestovný ruch... (Prerušenie vystúpenia časomerom.)
Bugár, Béla, podpredseda NR SR (2018-12-03):
Ďakujem pekne. Otváram rozpravu a pýtam sa, či sa hlási okrem pána spravodajcu niekto iný do rozpravy ústne. Nie. Vyhlasujem možnosť sa prihlásiť za skončenú. Pán spravodajca, nech sa páči, máte slovo.
Mičovský, Ján, minister pôdohospodárstva a rozvoja vidieka SR (2020-11-27):
Ďakujem za slovo, vážený pán podpredseda. Vážený pán poslanec, odpovedám v tom slova zmysle, že naozaj sme v tom relatívne nevinne, pretože práve Európsky parlament svojím nariadením z 11. novembra 2020, to znamená až potom, keď bol v septembri tohto roku schválený zákon o ekologickej poľnohospodárskej výrobe, vydal usmernenie, ktorým sa teda tento termín presúva o rok neskôr. Tým pádom nás dostal do časovej tiesne, toto nariadenie Európskeho parlamentu a Rady vzhľadom, ako sa tu píše, na trvanie legislatívneho procesu návrhu zákona a z dôvodu ohrozenia základných ľudských práv. Takže je to vec, ktorú sme nedokázali predvídať. Ja vám nedokážem povedať, prečo v Bruseli vznikol takýto odklad, takže jednoznačne nevedeli sme to a museli sme reagovať týmto spôsobom, ktorý bol jedine možný, aby sme to stihli ešte pred nadobudnutím účinnosti zákona od 1. januára 2021. A čo sa týka otázky na ostatné krajiny, neviem vám na to odpovedať, naozaj nepoznám situáciu, ako postupovali v iných krajinách, poznám len situáciu, ako sme postupovali my a myslím, že sme sa tu nedopustili žiadnej chyby. Naopak, robíme to, čo je nevyhnutné, aby sme vykonávateľov zákona o ekologickej poľnohospodárskej výrobe nevystavili rizikám, za ktoré by určite nemohli. Ďakujem, skončil som.
P. Paška, predseda NR SR: (2008-09-18):
(Hlasovanie.) 134 prítomných, 77 za, 21 proti, 36 sa zdržalo. Tento návrh sme schválili.
Mičovský, Ján, poslanec NR SR (2023-06-15):
O pozmeňujúcom a doplňujúcom návrhu pani poslankyni Anny Miernej nebudeme hlasovať, nakoľko na základe listu z 15. júna 2023, teda z dnes, vzali štyria poslanci späť svoje podpisy z tohto pozmeňujúceho a doplňujúceho návrhu. A v tomto prípade, pán predseda, sme v treťom čítaní a prosím vás, aby sme otvorili rozpravu.
Přidal, Alojz, poslanec NR SR (2015-11-27):
Pani podpredsedníčka Laššáková, pán kolega Brocka dal procedurálne návrhy a boli tam možno dva alebo tri, tak možnože poslanci SMER-u to nestihli nejak pochopiť, ale ten podstatný, ktorý by som chcel, aby ste naozaj o ňom dali hlasovať, že aby vedenie parlamentu dodržiavalo procedurálny poriadok, rokovací poriadok. (Reakcie z pléna.) Rokovací poriadok.
I. Šimko, minister vnútra SR: (2002-07-10):
Návrh zákona ďalej v záujme zabezpečenia bezpečnosti na horách ustanovuje povinnosť vybraných právnických osôb a fyzických osôb oprávnených na podnikanie, ktoré pôsobia v horských oblastiach. Vo vzťahu k návštevníkom horských oblastí sa na jednej strane vymedzujú ich oprávnenia a na druhej strane ich povinnosti. Návrh zákona tiež zakotvuje sankcie za porušenie povinností ustanovených týmto zákonom. Z hľadiska zaručenia ústavného práva občanov na ochranu ich života a zdravia je žiaduce zriadiť jednotnú profesionálnu horskú službu, samozrejme, bez zásahu do právneho postavenia jestvujúcich občianskych združení, ktorých predmetom činnosti je horská záchrana. Je totiž povinnosťou štátu utvoriť právne organizačné a aj finančné predpoklady a podmienky na riadny výkon záchrannej činnosti v horských oblastiach, ktoré zákon taxatívnym spôsobom vymedzuje. Návrh zákona bol v rámci druhého čítania pridelený na prerokovanie výboru pre verejnú správu a ústavnoprávnemu výboru. Počas prerokovania navrhovanej právnej úpravy bolo prijatých ústavnoprávnym výborom niekoľko upresňujúcich návrhov prevažne spresňujúceho charakteru a všetky z nich akceptujem. Vážené pani poslankyne, vážení páni poslanci, ide o problém, o ktorom sa diskutuje už niekoľko rokov alebo možno aj desať rokov, máme možnosť tento problém vyriešiť. Samozrejme, že existujú rôzne predstavy tohto riešenia, nie je možné ho vyriešiť takým spôsobom, aby sa dosiahol absolútny konsenzus v tomto riešení, ale v čom konsenzus, je v tom, že je potrebné, aby sa právna úprava prijala. To znamená, tento problém treba rozseknúť a prosím vás preto, aby ste návrh prijali. Ďakujem pekne. J. Migaš, predseda NR SR: Ďakujem navrhovateľovi ministrovi vnútra Slovenskej republiky. Teraz by som poprosil spoločného spravodajcu z výboru pre verejnú správu pána poslanca Horta, aby informoval Národnú radu o prerokovaní uvedeného návrhu vo výboroch a v gestorskom výbore a odôvodnil návrh stanoviska gestorského výboru. Nech sa páči.
Mezenská, Helena, poslankyňa NR SR (2013-02-06):
Tak ja si dovolím oceniť tento ideový a do legislatívneho zámeru pretavený zámer kolegov poslancov, pretože ho považujem naozaj za prospešný a konštruktívny a alternatívny návrh, ktorý rozširuje možnosti zamestnania a pomoci ľuďom, ktorí sa naozaj trápia, lebo mnohí z objektívnych príčin sú dnes na dávke a príspevku v hmotnej núdzi. A ja si sama neviem predstaviť, zrejme nikto z nás si nevie predstaviť, ako zmanažovať život z príjmu 80 alebo 90 eur. Ale vďaka novozavedeným legislatívnym opatreniam, ktoré tu boli schválené, som dnes dostala od jednej pani hlásenie, že z príspevku, ktorý mala v hmotnej núdzi, jej bol krátený zo sumy, neviem či teda 40, 60 eur na 2 eurá k príjmu 50 alebo 80 eur na polovičný úväzok. Takže realita je naozaj tvrdá, je hrozivá, naozaj títo ľudia potrebujú pomoc, žijú z 80-, 82-eurových príjmov. Ďakujem.
Mizík, Stanislav, poslanec NR SR (2021-07-23):
Ďakujem za slovo. Pán Dostál, veľmi vám záleží na skrátenom legislatívnom konaní. Porušujete hlavné postuláty Ústavy Slovenskej republiky. Máte strach. Strach pred hnevom národa, pred demonštráciami, ktoré sú a ktoré budú. A budú ešte väčšie. Zavádzate apartheid. Keď ste vraveli, že ide o život, ste sa sekli s tým, že ste nepovedali, že ľudí treba liečiť. Nie napojiť na ventiláciu, keď je zle, keď je nákaza už v neskorom štádiu, v ťažkom priebehu, napríklad pri zápale pľúc silnom. Drvivú väčšinu mŕtvych máte na svedomí vy! Neliečili ste. Vy ste nechali ľudí zomierať! A tento váš návrh zákona je príprava na vašu ochranu pred hnevom národa. Ďakujem za slovo.
Laššáková, Jana, podpredsedníčka NR SR (2014-06-04):
Pán poslanec Vašečka je v návrhu menovaný, pán poslanec Vašečka bude vystupovať k druhému návrhu, pretože zlúčená je rozprava a je uvedený návrh poslancov Národnej rady Jána Figeľa, Pavla Hrušovského, Bélu Bugára, Richarda Vašečku, Jozefa Mikuša. Áno? (Súhlasná reakcia z pléna.) Je ako predkladateľ uvedený v tomto návrhu, takže pokiaľ som sa informovala v kancelárii, keď sa pán poslanec Vašečka na to pýtal, tak boli všetci poverení navrhovatelia predkladať návrh zákona na výboroch. (Hlasy v pléne.) Nech sa páči.
Zmajkovičová, Renáta, podpredsedníčka NR SR (2013-06-17):
Ďalším písomne prihláseným je pán poslanec Frešo, pripraví sa pán poslanec Švejna.
Blaha, Ľuboš, poslanec NR SR (2019-05-14):
Ďakujem pekne za kompliment od pani Zemanovej. Keď ma ona považuje za hrozbu, tak je to naozaj lichôtka. K pánovi Osuskému len vecne. Kto zničil režim Pol Pota? No bol to zlý komunistický Vietnam. A režim Pol Pota vznikol vďaka dobručkým, chrumkavučkým a demokratickým Spojeným štátom americkým. To len aby ste si uvedomili, aké boli súvislosti. A je milé, že práve vy, ako jeden z najväčším amerických podporovateľov, momentálne hovoríte o Pol Potovi. V prípade pani Zimenovej, nie, nemáte pravdu, nehovoril som o výskume Konzervatívneho inštitútu pána Štefánika. Ale aj ten je veľmi zaujímavý, lebo ukazuje, že veľká väčšina slovenskej verejnosti stále cíti úctu k tým sociálnym právam, ktoré im dal bývalý režim. Ale hovoril som o výskume amerického inštitútu republikánskeho, ktorý sa volá úplne inak a ktorý hovorí o tom, že 74 % ľudí na Slovensku vníma Rusko ako partnera a iba 22 % ako hrozbu. Tento prieskum vám rád poskytnem, aby ste mali väčší prehľad. Ale prosím, predtým než si overíte fakty, nehovorte, že klamem, lebo to nie je pravda. Pán Poliačik, Čínska ľudová republika, áno, má problémy s ujgurským teroristom, teroristami. Mám s nimi problémy tak isto ako mnohé iné štáty. A teroristi sú tak isto dávaní do väzenia aj v iných štátoch. A vy hádam nechcete povedať, že tí ľudia v Ujguri, ktorí tam urobili teroristické útoky, si zaslúžia, ja neviem, také podmienky ako má Breivik vo väzení? Asi nie, že? Čiže nebláznime, pán Poliačik! A nehovoriac o tom, že Tiber, ktorý bol kedysi stredovekou teokraciou, je dneska modernou krajinou, súčasťou Čínskej ľudovej republiky. Vy obhajujete teokraciu, kde tam kameňovali ženy a robili naozaj tie najväčšie svinstvá voči ľudským právam? Toto je váš, vaša predstava o svete? A vy si hovoríte, že ste liberál? Vy ste, pán kolega, smiešny. A už nemám viac času iba dokončiť to týmto spôsobom.
Grendel, Gábor, podpredseda NR SR (2020-07-24):
Pán spravodajca? Nechcete. Vyhlasujem desaťminútovú prestávku do hlasovania. (Opätovné zaznievania gongu.) (Desaťminútová prestávka.) (Po prestávke.)
Petrák, Ľubomír, poslanec NR SR (2020-07-24):
Ďakujem za slovo. Pán minister, ja som doteraz myslel, že na srandu je u vás Jožo Pročko, ale zjavne zmysel pre humor máte viacerí. Hovorili ste vo svojom vystúpení o pohrobkoch komunizmu. Ja by som vám veľmi doporučoval, aby ste si pozreli svoje vystúpenie v kľude, v pokoji, a skúste pouvažovať nad tým, či tam správanie nejakého pohrobka neuvidíte v tomto vystúpení. Hovoríte o tom, že Matovič hovorí pravdu, inak by si svoju diplomovku vyžehlil. A toto čo je za logiku, prosím vás? Veď dekan ju chcel schovať, ale nevídalo, médiá vyštárali, vytiahli na povrch. A vedenie Univerzity Komenského, vrátane predsedníčky akademického senátu, povedalo, že nespĺňa kritériá, to je jasný plagiát. Keď hovoríte o tom, že sú tu pohrobkovia komunizmu, vy ste disident, ktorý bojoval celé desaťročie alebo desaťročia proti nominantom straníckym. A dnes ste v akej, v akej situácii? Nerozhoduje odbornosť. Rozhoduje to, či majú vaši nominanti vašu dôveru. Čo vám to pripomína? Kam sa to znovu, znovu vraciate? Nevidíte tu žiadnu analógiu? Znovu je tu jedna strana, ktorá koná v mene ľudí a snaží sa vytvoriť štátostranu. Hovoríte o normalizácii alebo to smerujete k 50. rokom a k politickým perzekúciám? Toto je to, čo, čo je vám blízke? Toto chcete na záver svojej politickej kariéry akože povedať, že celý môj život hádžete do koša, lebo sa stotožňujete s týmito prvkami, ktoré zavádzate do života? Nevadí vám, že premiér a vy porušujete zákony, lebo to myslíte dobre? Tak ako generácie pred vami? Keď to nepôjde inak, tak ich zrušíte? Pán minister, začína mi vás byť úprimne ľúto.
Pellegrini, Peter, predseda NR SR (2015-06-24):
Ak dovolíte, ešte by som stále moderoval schôdzu ja (povedané s pobavením), ale nech sa páči, pán poslanec Miškov, aby ste sa vyjadrili, ak sa chcete k tomu, aby to bolo pre záznam. (Reakcia z pléna.) Pán poslanec bez mikrofónu, ale oznámil, že hlasoval so svojím svedomím a vedomím, takže nežiada uviesť do záznamu nič inšie. Ďakujem veľmi pekne. Kolegyne, kolegovia, aby sme nestrácali čas, navrhujem, aby sme naozaj mali len jednominútovú krátku prestávku, aby tí, čo nechcú pokračovať v rokovaní Národnej rady, sálu čo najrýchlejšie opustili a nerušili tých ostatných, ktorí tu chcú zostať, pretože budeme prerokovávať návrhy zákonov, ktoré predkladá pán minister práce, sociálnych vecí a rodiny pán poslanec Richter. Zároveň ho chcem požiadať, aby prišiel do rokovacej sály, on už v budove parlamentu je... (reakcia podpredsedníčky Laššákovej), čo som povedal? (Reakcia podpredsedníčky.) Pán minister práce, samozrejme. Poprosím aj príslušného spravodajcu, aby sa pripravil k prvému zákonu. Vítam vás, pán minister, na rokovaní. Poprosím organizačný odbor, keby mi mohol priniesť aj zároveň pokračovanie schôdze, ak ho nemám. Mám, takže mi nič netreba priniesť. Ďakujem pekne. (Krátka pauza.) Kolegyne, kolegovia, pristúpime k prvému čítaniu o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov . Vládny návrh zákona je uverejnený ako tlač 1582, návrh na jeho pridelenie na prerokovanie výborom je v rozhodnutí č. 1594. Prosím teraz pána ministra práce, sociálnych vecí a rodiny Slovenskej republiky pána Jána Richtera, aby vládny návrh zákona uviedol. (Ruch v sále.) A vás, kolegyne a kolegovia, ešte raz dôrazne žiadam, aby ste zachovávali pokoj v rokovacej sále, aby sme mohli pokračovať v rokovaní. Nech sa páči, pán minister.
Grendel, Gábor, poslanec NR SR (2024-01-12):
Ďakujem za slovo. Som rád, pán poslanec Dostál, že si spomenul skrátenie času na rozpravu na dvanásť hodín. Tiež mám za to, že je to opäť len ďalšie mocenské rozhodnutie. Ak si spomínaš, pán poslanec Huliak odôvodňoval svoj návrh, keď navrhoval skrátenie rozpravy tým, že veď k zákonu už bola rozsiahla rozprava v prvom a druhom čítaní. Len zákon o rokovacom poriadku o tomto, samozrejme, nič nehovorí a možno do budúcnosti by bolo užitočné pre nás všetkých, aby koalícia povedala, že kde je tá hranica, kde si predstavujú tú časovú hranicu, že kedy je už dostatočná časová, dostatočný časový rozsah nejakej rozpravy, a keď to príde naspäť prezidentským vetom, tak k tomu budú skracovať rozpravu a kde je to ešte oukej, koľko času môže trvať rozprava v prvom a v druhom čítaní k návrhu zákona, aby nám potom ten čas pri vrátení zákona prezidentom alebo prezidentkou neskracovali. A druhá vec, ktorú chcem ešte povedať, každý z nás môže mať zlý deň. Ale ak niekto z nás má zlý deň a je predsedajúci, tak si myslím, že by to nemalo ovplyvňovať spôsob, akým udeľuje slovo a vypína mikrofóny, lebo to považujem za zbytočné. To je všetko.
Brocka, Július, poslanec NR SR (2012-12-18):
Pán poslanec Šebej, aj vám tak trochu závidím. Teraz je to dosť veľké pokušenie vystúpiť v rozprave na túto tému, práve teraz, keď za vládnu stranu pri rečníckom pulte sedia dve atraktívne dámy. Ale ja som sa rozhodol, že už ústne sa do rozpravy neprihlásim. To, čo som si pripravil, je, myslím si, také nadčasové, že to bude aktuálne a atraktívne aj neskôr, možno o rok, keď sa k tejto téme opäť tu v pléne vrátime.
Pročko, Jozef, poslanec NR SR (2024-06-12):
Pán Danko, nevystúpili ste zo svojho tieňa. Hneď v úvode ste začali a naložili ste Viskupičovi, ktorý je za všetko zodpovedný, a pritom Viskopič, Viskupič je z opozície najväčší kamoš všetkých koaličných poslancov. To bolo výborné! Ten váš populizmus o tom, že dáte 13. a 14. plat ako v Rakúsku, to je také populistické. Ale pomôžte tým podnikateľom! Viete, vy tu rozprávate tie populistické rozprávky o tom, ako vy pomáhate, a dáte podnikateľom zaplatiť 13. a 14., ako ste vy pomohli, Danko, podnikateľom? Tým, že ste nám zvýšili zdravotné odvody? Viete, ako na vás nadávajú podnikatelia po celom Slovensku, ako vás majú v zuboch, celú vašu vládnu koalíciu? Vy sa tu oháňate tým, že ideme pomôcť rodičom, ideme, ale ako ste pomohli tým zamestnávateľom. Viete, vy ste do toho naozaj ten whataboutizmus, čo ste tu predviedli o Viskupičovi, vy ste do toho zaplietli aj, aj tringelty, vy ste do toho zaplietli aj dane z ubytovania, vy ste tu povedali taký mišmaš, ale nič konkrétne sme sa nedozvedeli, len o tom, ako idete pomáhať, ako budete pomáhať, ako vy chcete znova podnikateľom a zlepšíte to. No zlepšujete? Od prvej chvíle nám podnikateľom hádžete polená pod nohy, od prvej chvíle nám robíte zle, zvyšujete zdravotné odvody! Ale, zvyšujete aj platy ministrov, zvyšujete aj platy premiérovi. To je úžasné, to je skvelé! Pomohli ste, viete komu? „Našim ľuďom“ ste pomohli. Ale podnikateľom absolútne nie. A tie naozaj populistické žvásty o tom, ako vy pomôžete, ako vy budete pomáhať podnikateľom, ako vy sa to tu postaráte. No starali ste sa. Tak ste sa starali, že naozaj podnikatelia nemajú chuť podnikať na Slovensku.
Nicholsonová, Lucia, podpredsedníčka NR SR (2016-05-19):
Pani poslankyňa Vaľová, nech sa páči.
B. Bugár, podpredseda NR SR: (2005-11-08):
(Hlasovanie.) Prítomných 141, za 69, proti 31, zdržalo sa 10 poslancov, nehlasovalo 31 poslancov. Konštatujem, že návrh zákona sme nepostúpili do druhého čítania. Vážené panie poslankyne, vážení páni poslanci, budeme pokračovať v rokovaní o ďalšom návrhu zákona a to je návrh skupiny poslancov Národnej rady Slovenskej republiky na vydanie ústavného zákona o skrátení volebného obdobia Národnej rady Slovenskej republiky (tlač 1310). Zaujmite miesto určené, pán poslanec Ďaďo, pre navrhovateľov, pán poslanec Miššík, pre spravodajcov. Páni poslanci, chcem vás informovať, že ešte ôsmi poslanci sú prihlásení s faktickými poznámkami. Ešte predtým sú procedurálne návrhy. Pán poslanec Hort.
A. Belousovová, podpredsedníčka NR SR: (2007-03-23):
vládnom návrhu zákona o zákaze biologických zbraní a o doplnení niektorých zákonov . Vládny návrh zákona ste dostali pred prvým čítaním ako tlač 164 a spoločnú správu výborov máte ako tlač 164a. Prosím ministra zdravotníctva Slovenskej republiky pána Ivana Valentoviča, aby vládny návrh zákona odôvodnil. Pán minister, máte slovo. I. Valentovič, minister zdravotníctva SR: Ďakujem. Vážená pani predsedajúca, vážené dámy, vážení páni, návrh zákona o zákaze biologických zbraní a o doplnení niektorých zákonov sa predkladá na rokovanie Národnej rady na základe uznesenia vlády Slovenskej republiky č. 1043/2006 z 13. decembra 2006. Európska únia na summite v Bruseli v decembri 2003 prijala stratégiu proti šíreniu zbraní hromadného ničenia a ich nosičov, ktorá sa vo veľkej šírke venuje krokom smerujúcim k zamedzeniu šírenia predmetných zbraní ako jednej z najnaliehavejších požiadaviek svetovej bezpečnosti. V stratégii Európskej únie je identifikovaná nutnosť posilnenia Dohovoru o zákaze vývoja, výroby a hromadenia zásob bakteriologických, biologických a toxínových zbraní a o ich zničení, ktorý je v Slovenskej republike  publikovaný v Zbierke zákonov pod č. 96/1975. Tento dohovor nemá na rozdiel od ostatných základných noriem medzinárodného práva týkajúceho sa zbraní hromadného ničenia verifikačný mechanizmus. Problematika implementácie a záväzkov dohovoru sa stala tiež otázkou  naplnenia  záväznej   rezolúcie   Bezpečnostnej   rady   OSN č. 1540 z 28. apríla 2004. Predkladaný návrh zákona upravuje práva a povinnosti fyzických osôb, osôb podnikateľov, právnických osôb v oblasti zákazu vývoja, výroby, hromadenia, prechovávania a používania biologických zbraní a ich zničenia pri zistení a zaobchádzaní s vysoko rizikovými biologickými agensmi a toxínmi, ktoré môžu byť použité spôsobom porušujúcim dohovor o zákaze vývoja, výroby a hromadenia zásob bakteriologických, biologických a toxínových zbraní. Z uvedeného dôvodu sa na vás obraciam, vážená pani predsedajúca, vážené panie poslankyne a vážení páni poslanci, so žiadosťou o podporu predloženého návrhu. Ďakujem pekne.
Abrhan, Pavol, poslanec NR SR (2012-11-30):
Ďakujem pekne, pán predsedajúci. Pán poslanec Číž, na úvod svojho vystúpenia ste nás poučili, o čom je treba diskutovať v prvom čítaní, v druhom čítaní a potom v treťom čítaní. Ale potom ste pokračovali a ste nás poučovali o daňových mechanizmoch v Spojených štátoch amerických, ale k meritu veci, žiaľ, v rámci druhého čítania zákona o dani z príjmov som ani od vás sa nedozvedel nič. Tak dúfam, že aspoň vo vašej reakcii niečo k tomu zákonu, ktorý prerokovávame, poviete. Ďakujem pekne.
D. Jarjabek, poslanec: (2003-11-07):
Viete, ak by som chcel byť trošku vtipný, možnože by ste mohli aj zmeniť názov Veriteľa na Špekulanta alebo na niečo proste iné, a to som len obmedzene vtipný. Mohol by som byť ďaleko hrubšie vtipný. A posledná poznámka. Pán minister, vždy, keď prídete s nejakými reformami, občania Slovenskej republiky sú v strese, o čo zase prídu. Taká je pravda. (Potlesk.)
Ďuriš Nicholsonová, Lucia, podpredsedníčka NR SR (2017-04-07):
Ďakujem pekne za všetky faktické poznámky, aj za faktickú poznámku pána poslanca Čaploviča, to len aby som mu dala najavo, že nie, nenávisť vo mne nie je, vo mne je, viete čo, kus takého pohŕdania vami, napríklad aj vami konkrétne, pánom ministrom, za to, že naozaj nevie nazbierať tie zvyšky nejakej cti, nejakej vnútornej integrity a postaviť sa tomu ako chlap. Keď dokáže byť taký chlap, že neakceptuje odporúčania akreditačnej komisie, a tvrdí, že Čistý deň má pokračovať, a dáva tomu zelenú napriek tomu, čo sa tam deje, napriek tomu, o čom tri hodiny tu čítala Natália Blahová. A opovrhujem všetkými, ktorí sa snažia takéto správanie ospravedlniť, pretože tu naozaj nie je čo ospravedlniť.
A. Bobrík, poslanec: (2009-12-01):
Podľa § 89 ods. 1  zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa Národná rada Slovenskej republiky môže na návrh vlády uzniesť na skrátenom legislatívnom konaní o návrhu zákona z dôvodu, keď môže dôjsť k ohrozeniu základných ľudských práv, slobôd alebo bezpečnosti, alebo hrozia štátu značné hospodárske škody. Predseda Národnej rady Slovenskej republiky svojím rozhodnutím č. 1386 z 19. novembra 2009 pridelil Výboru Národnej rady Slovenskej republiky pre zdravotníctvo na prerokovanie spomínaný vládny návrh na skrátené legislatívne konanie s termínom prerokovať do 27. novembra 2009, je to parlamentná tlač 1357. Výbor Národnej rady Slovenskej republiky pre zdravotníctvo rokoval o vládnom návrhu na skrátené legislatívne konanie dňa 26. novembra 2009 na svojej 47. schôdzi. Výbor o návrhu uznesenia nehlasoval, lebo podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov pri hlasovaní o návrhu uznesenia nebola prítomná nadpolovičná väčšina všetkých členov výboru. Z celkového počtu 13 boli prítomní len 6 poslanci, výbor nebol uznášaniaschopný. Ako spravodajca výboru, ktorého určil predseda výboru v zmysle § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predložím návrh na ďalší postup. Pani predsedajúca, skončil som a môžete otvoriť rozpravu.
Hlina, Alojz, poslanec NR SR (2014-02-12):
Dobre?
Hlina, Alojz, poslanec NR SR (2015-11-11):
Ďakujem veľmi pekne. Musím povedať, pán predseda, že vzácne s vami súhlasím a s týmto návrhom sa stotožňujem.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 146 poslancov, za 130, proti 4, zdržali sa 12. Konštatujem, že sme návrh schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 56/2012 o cestnej doprave, tlač 1323, bod 17 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Kondrótovi, aby hlasovanie uviedol. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony , tlač 1323.)
Tomáš, Erik, poslanec NR SR (2023-01-24):
Pán predseda, môžeš sa pýtať donekonečna vládnych koaličných poslancov, prečo majú byť predčasné voľby až 30. septembra. Môžeš to robiť opakovane, ale odpoveď sa nedozvieš. A vieš prečo? Pretože žiadna racionálna odpoveď na to neexistuje. Nič, jednoducho nevedia vysvetliť, prečo tu majú ešte byť osem mesiacov. Chcem pripomenúť verejnosti, že vláda bola odvolaná v decembri, takže ministri, teda členovia vlády aj vládni poslanci chcú poberať platy za nič, za jedno veľké nič, za jeden prázdny politický život desať mesiacov. To je približne 50-tisíc na hlavu, milí občania, o to tu ide, toto je jediný dôvod. Pardon, je ešte jeden. A ešte je tu strach, strach z volieb, z výsledku volieb. Tu jeden z týchto krikľúňov, ktorí budú donekonečna obhajovať asi až na smrť toho Igora Matoviča, vykrikoval, že sa tu niekto bojí o svoj zadok. Ak sa tu niekto bojí o niečo, tak sú to vaše teplé miesta pod vašimi zadkami, páni, ale občania Slovenska vám toto nemusia platiť desať mesiacov. A ešte sa aj nazývate demokratmi. Toto ja keď počujem, normálne ma to zdvíha zo stoličky. Samozvaní demokrati, samozvaní demokrati tu budú tárať niečo o demokracii. Asi najlepšie to za všetkých tých demokratov povedal, alebo sa prezradil Igor Matovič, ktorý povedal, že ja – najväčší demokrat – musím čo najviac oddialiť demokratické voľby, aby si ľudia demokraticky nemohli zvoliť niekoho iného, ako som ja. Toto je niečo neskutočné, že sa ešte, že nemáte tu hanbu vôbec vystupovať v tomto parlamente. A preto my sa pokúsime ešte aj na tejto schôdzi, aj na tej ďalšej urobiť všetko pre to, aby tie voľby boli v júni, tak ako to má byť v každej demokratickej krajine.